Perechea Monica Niculescu / Oksana Kalashnikova (România / Georgia) s-a calificat, duminică, în optimile probei de dublu de la turneul de categorie WTA 1000 de la Miami.
Niculescu şi Kalashnikova au trecut în primul tur de cuplul Demi Schuurs / Luisa Stefani (Olanda / Brazilia), scor 2-6, 6-2, 10-6.
În optimi, ele vor juca în compania perechii învingătoare din meciul dintre Lyudmyla Kichenok / Jelena Ostapenko (Ucraina / Letonia) şi Sofia Kenin / Bethanie Mattek-Sands (SUA).
De știut
- Pentru calificarea în optimile de dublu de la WTA Miami, Niculescu și Kalashnikova vor primi câte 120 de puncte în ierarhia de dublu și un premiu comun de 34.100 de dolari.